РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 29

от заседание на Комисия ”Професионална квалификация и 
информационни технологии”,
проведено на 12.12.2019 г.

Днес, 12.12.2019 г. /четвъртък/ от 14:00 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Мирослава Чирпъкова - началник отдел „ИО“ и инж. Георги Бошнаков – главен експерт в дирекция „ИТСС“.

	 		1.ОТНОСНО: Отчет от Консорциум „Лирекс БГ“ ООД - „Индекс-България“ ООД за извършена смяна на базите данни на ЕСГРАОН в АИС „Бюра съдимост“, с база данни от ЕСГРАОН от м.април 2019 г.

Комисия “Професионална квалификация и
информационни технологии”
Р Е Ш И :

1.1. Приема за сведение отчета от Консорциум „Лирекс БГ“ ООД - „Индекс-България“ ООД за извършена смяна на базите данни на ЕСГРАОН в АИС „Бюра съдимост“, с база данни от ЕСГРАОН от м.април 2019 г.

	2.ОТНОСНО: Писмо от административния ръководител на Административен съд – Хасково относно унифициране на призовки.

Комисия “Професионална квалификация и
информационни технологии”
Р Е Ш И :

2.1. Изпраща на Комисия по правни въпроси към Пленума на ВСС писмото от административния ръководител на Административен съд – Хасково по компетентност  и за становище по направеното предложение.
	2.2. Изпраща решението по т. 2.1  на административния ръководител на Административен съд – Хасково, за сведение.

	3.ОТНОСНО: Писмо от административния ръководител на Административен съд – Хасково относно промените в чл.18а от АПК и чл.137 от АПК, както и искане на становище по получено писмо с изх.№ ДАЕУ-15137-01.11.2019 г. от Държавна агенция „Електронно управление“ във връзка със системата за сигурно електронно връчване.

Комисия “Професионална квалификация и
информационни технологии”
Р Е Ш И :

3.1. Да се изиска становище по поставените в писмото въпроси от председателя на Върховния административен съд и от г-жа Олга Керелска - член на ВСС и ръководител на проект „Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие“.
3.2. Изпраща решението по т. 3.1 на председателя на Върховния административен съд и на г-жа Олга Керелска - член на ВСС и ръководител на проект „Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие“.
3.3. Отлага разглеждане на писмото от административния ръководител на Административен съд – Хасково до получаване на становищата.

Комисията обединява т. 4 и т. 5
4.ОТНОСНО: Предложение от съдия в Районен съд – Нови пазар относно изменение в методиката по приложението на принципа за случайно разпределение на делата в районните, окръжните, административните, военните, апелативните и специализираните съдилища, както и деловодния продукт разпределението на делата на случаен принцип.
			5.ОТНОСНО: Извлечение от Комисия по правни въпроси към Пленума на ВСС по протокол № 29/25.11.2019 г. във връзка с предложение от съдия в Районен съд – Нови пазар относно изменение в методиката по приложението на принципа за случайно разпределение на делата в районните, окръжните, административните, военните, апелативните и специализираните съдилища, както и деловодния продукт разпределението на делата на случаен принцип.

Комисия “Професионална квалификация и
информационни технологии”
Р Е Ш И :

4.1. Отлага вземането на решение по т.4 и т.5 за следващо заседание на Комисията.

6.ОТНОСНО: Писмо от Главния секретар на Висшия адвокатски съвет във връзка с решение на КПКИТ по протокол № 25/07.11.2019 г., т. 5.1 и относно изпълнение на проект „Обновяване на Единен Адвокатски Регистър“.

Комисия “Професионална квалификация и
информационни технологии”
Р Е Ш И :

6.1. Приема за сведение писмото от Главния секретар на Висшия адвокатски съвет във връзка с решение на КПКИТ по протокол № 25/07.11.2019 г., т. 5.1.
6.2. Насрочва съвместна среща в края на месец януари 2020 г. с представители на Висш адвокатски съвет, управителя на „Банчев Колев“ ЕООД, членове на екипите по управление и изпълнение на проектите „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“ и „Доразвитие и централизиране на порталите в сектор „Правосъдие” за достъп на граждани до информация, е-услуги и е-правосъдие” и представители на дирекция „Информационно обслужване и технологии“ и дирекция „Административно-правна“ при Администрацията на Главния прокурор. Конкретната дата ще бъде определена след съгласуване с участниците в срещата, след което ще бъдат уведомени.

7.ОТНОСНО: Отговор от Главния прокурор на Република България във връзка с решение на КПКИТ по протокол № 25/07.11.2019 г., т. 5.1.

Комисия “Професионална квалификация и
информационни технологии”
Р Е Ш И :

7.1. Приема за сведение отговора от Главния прокурор на Република България във връзка с решение на КПКИТ по протокол № 25/07.11.2019 г., т. 5.1.

8.ОТНОСНО: Искане от административния ръководител на Районен съд – Карлово за осигуряване на средства за закупуване на 6 броя диктофони, 3 броя принтери с двустранен печат, 1 брой високоскоростен скенер и 6 броя персонални непрекъсваеми токозахранващи устройства (UPS).

Комисия “Професионална квалификация и
информационни технологии”
Р Е Ш И :

8.1. Искането от административния ръководител на Районен съд – Карлово за осигуряване на средства за закупуване на 6 броя диктофони на обща стойност 1 149,00 лв. с ДДС, 3 броя принтери с двустранен печат на обща стойност 750,00 лв. с ДДС и 1 брой високоскоростен скенер на стойност 1 954,97 лв. с ДДС е нецелесъобразно.
8.2. Искането от административния ръководител на Районен съд – Карлово за осигуряване на средства за закупуване на 6 броя персонални непрекъсваеми токозахранващи устройства (UPS) на обща стойност 900,00 лв. с ДДС е целесъобразно, като необходимите средства да се заложат в бюджета на съда за 2020 г.
8.3. Изпраща решението по т. 8.1  на административния ръководител на Районен съд – Карлово, за сведение.
8.4. Изпраща решението по т. 8.2 ведно с мотивиран доклад на Комисия „Бюджет и финанси" към Пленума на ВСС, по компетентност.

9.ОТНОСНО: Искане от административния ръководител на Районен съд – Айтос за осигуряване на средства за закупуване на 1 брой климатик за сървърно помещение.

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Районен съд – Айтос за осигуряване на средства за закупуване на 1 брой климатик за сървърно помещение на стойност 1 350,00 лв. с ДДС е целесъобразно, като необходимите средства да се заложат в бюджета на съда за 2020 г.
9.2. Изпраща решението по т. 9.1 ведно с мотивиран доклад на Комисия „Бюджет и финанси" към Пленума на ВСС, по компетентност.

Допълнителна точка:

10.ОТНОСНО: Информация от административния ръководител на Районен съд – Чепеларе относно увеличаване на бюджета на съда за 2020 г.

Комисия “Професионална квалификация и
информационни технологии”
Р Е Ш И :

10.1. Приема разхода на средства за осигуряване на гарантирана високоскоростна оптична връзка от Районен съд – Чепеларе за нуждите на пилотното внедряване на ЕИСС за целесъобразен, като необходимите средства да се заложат в бюджета на съда за 2020 г.
10.2. Изпраща решението по т. 10.1 ведно с мотивиран доклад на Комисия „Бюджет и финанси" към Пленума на ВСС, по компетентност.

                                                       ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /П/

КАЛИНА ЧАПКЪНОВА

ЧЛЕНОВЕ НА КОМИСИЯТА: 

БОРЯНА ДИМИТРОВА /п/ 

ГЕРГАНА МУТАФОВА

ДАНИЕЛА МАРЧЕВА

СВЕТЛАНА БОШНАКОВА /п/

СЕВДАЛИН МАВРОВ /п/